KLUBI 700
Kui olete näinud filmi "Good Fellows",
mäletate ka ehk Henry Hills'i avasõnu:
"Nii palju, kui mäletan, olen alati tahtnud olla gangster."
Gilbert Conzales saab temaga samastuda.
Gängi liige olemine tähendas karmi olemist.
16-aastaselt täituski Gilberti soov,
samas kui aastaid hiljem oli ta suurimaks sooviks
pääseda sealt gängist.
Mind köitsid kõik need kaklemised ja asjad, millega seal tegeleti.
Tahtsin olla aktsepteeritud oma onude ja ema poolt
ning kanda edasi gängi liikmeks olemise traditsiooni.
Gilbert imetles noore poisina oma pereliikmeid,
kes osalesid aktiivselt Lõuna-Kalifornia tänavagängides.
Tema jaoks olid nad olulisemad kui elu ise.
Tahtsin olla osa nende lugudest ja olla kõva tegijad nagu nemad.
Tahtsin olla sama tugev nagu nemad.
Mida iganes nad seal tegid - röövisid ja varastasid
või ka tapsid ja tulistasid, mis kõik oli osa gängi elust.
Gilbert kolis Arkansasesse
ja kui ta sai 16, tuli onu talle külla
ja peksis ta ametlikult gängi liikmeks.
Ta hakkas mind rusikatega näkku taguma,
tehes mulle sellega haiget.
Pidin talle vastu virutama,
mispeale ta ütles, et olen nüüd kambas.
Nii oli mul oma onuga rusikavõitlus, kes peksis mu läbi.
Tundsin end täiega kõva tegijana,
sest sain end nüüd ametlikuks gängiliikmeks pidada.
Ta vennad järgnesid talle peagi.
Gilbertile meeldis gängi liikmeks olemisega kaasnev identiteet.
Kes iganes mõnest teisest gängist tahtis kakelda,
olin alati valmis selleks.
Mulle meeldis seda teha.
Ainus, milles tol ajal osav olin, oligi vaid gängi liikmeks olemine.
Ei midagi muud.
See on see, kes ma olin
ja kes olin kogu oma elu tahtnud olla - gängi liige.
Iganädalased kaklused ja sõjad teiste gängidega
said vaid hoogu juurde
igapäevasest uimastite ja alkoholi kasutamisest.
Segasin omavahel kräkk-kokaiini ja tavalist kokaiini.
Mul oli suva.
Ütlesin: "Kui üledoos, siis üledoos. Seni tuleb panna pidu!"
Mul ol ükskõik, palju ma seda kokaiini kasutasin,
sest see oli me jaoks pidevalt kättesaadav.
Gängi liikmetena oli see normaalne me jaoks
tõmmata end pilve ja juua end purju.
Gilbert sai ühes kakluses pussitada
ja elus tehtud valikud jõudsid talle lõpuks karmilt kohale.
Mäletan, kuidas mind EMO's kokku õmmeldi.
Mul oli selja peal sügav haav.
Mõtlesin: "Kas see ongi kõik, mida elul on mulle pakkuda?
Kogu see gängi trall, uimastid ja pidutsemine?"
Mõtlesin, et see lugu peab lõppema,
sest muidu lõpetan surnuna või vanglas.
Samas jätkas ta siiski oma gangsteri eluviisiga.
Peagi peeti ta kinni avalikus kohas joobes viibimise eest.
Ta helistas hilja õhtul oma pruudile Karenile,
et too ta kartsast kautšjoni vastu lunastaks.
Küsisin, kas ta saaks mu sealt välja, sest mu endal polnud sentigi kaasas.
Karen tuli kohale, kaasas emalt saadud raha.
Tegu oli mu ema rahaga.
Ema ütles Gilbertile, et ta peab kirikusse tulema
ja ta oli sellega nõus, mistõttu lubasin ta peale võtta.
Mul oli endiselt pohmell, aga ma läksin.
Ma ei keskendunud väga jutlusele,
sest mul oli hirm Kareni ema ees, kes laulis kirikukooris.
Ta tuli lavalt alla ja ma arvasin,
et ta virutab mulle seal samas ühe kõrvakiilu.
Kuid ta sirutas hoopis oma käe ja ütles: "Meeldiv kohtuda."
Olin täiesti šokis.
Gilbert hakkas koos Kareniga regulaarselt kirikus käima,
kuniks Karen vastas üks päev alatrikutsele.
Mõtlesin endamisi: "Kas ta tõesti teebki seda?
Kas ta tõesti hakkabki Jeesuse järgijaks?"
Me polnud sellest varem omavahel rääkinud,
nii et olin hämmingus ta sellise sammu üle.
Gilbert kohtus järgnevatel nädalatel koguduse pastoriga
ja kuulis Jumala armastusest ning armust viisil, kui ei eales varem.
Ta rääkis mulle, kes Jeesus on ja mida Ta meie heaks tegi.
Sellest, kuidas armastav Jumal lasi Tal surra minu pattude eest.
Mu süda oli nii raske.
Ma polnud kunagi varem kahetsenud kõike, mida tegin.
Ma polnud tundnud end süüdi kellegi peksmise,
kellelegi haiget tegemise või kellegi peaaegu tapmise pärast.
Korraga aga hakkas see mind seespidiselt närima.
Laskusin oma toas põlvili ja nutsin.
Ma polnud pikka aega selliselt nutnud.
Andsin selle kõik üle Jumalale.
Ütlesin, et tahan muutuda ega taha enam elada selliselt.
Olin väsinud joomisest.
Palusin, et Jumal andestaks mulle kõik mu minevikus tehtu
ja tahtsin teha täieliku lõpu kogu selle gangsteri eluga.
Kogesin korraga tohutut rahu
ja teadsin, et Ta andestas mulle sel samal hetkel
kõik elus kordasaadetu.
Gilbert lahkus gängist
ja sai ka vabaks alkoholist ja uimastitest.
Ta usaldas oma elu Jeesuse kätesse.
Olen nii tänulik, et Jumal on muutnud mu elu,
sest ma ei tea, kus ma muidu omadega oleks.
Oleksin kas surnud, vanglas või üldse kodutu.
Jumal on õnnistatud mind nii väga.
Gilbert ja Karen abiellusid ning lõid pere.
Gilberti vennad ja ema andsid samuti oma elu Jeesusele,
lahkudes gängist.
Jumal on nii armuline.
Ta vastas mu palvetele oma pere eest,
kelle osas poleks iial arvanud, et nad võiks muutuda.
Jumal muudab inimesi.
Ta muutis mind ja mu peret.
Identiteet, mille Gilbert kord gängist sai,
on asendunud uuega.
Ta on nüüd Jeesuse järgija.
Mu identiteet on nüüd Kristuses.
Kõik vana on möödas ja uus on sündinud.
Mu identiteet on nüüd Temas.
Ma ei ela enam iseendale, vaid Kristusele,
kes on muutnud nii muu mõtte- kui eluviisi.
Ka seda, kuidas kohtlen oma naist ja kasvatan oma poega.
Mu uus identiteet peitub teadmises, et olen andeks saanud.
"Ma olen andeks saanud."
Piibel ütleb väga selgelt:
"Kes iganes on Kristuses, on uus loodu.
Kõik vana on möödas ja uus on tekkinud."
See on tõeline muutus.
Piibel on täis igasugu imesid - inimeste tervenemisi
ja surnuist ellu ärkamisi.
Samas kui suurim ime on siiski inimese muutumine.
Nagu Gilberti loos, kes ta kasvas üles gängi elu keskel
ja ta tahtis olla kõva tegija ning teha kõike, mida seal tehti.
Ta jõi, tarbis uimasteid ja palju muud.
Ja korraga sai ta muudetud ning on totaalselt teine inimene.
Ta ei taha teha enam seda, mida kord tegi.
Küsimus pole selles,
et peaksid usklikuna rangelt mingeid reegleid täitma,
mille osas pidevalt läbi kukud.
See pole see, kuidas asjad käivad.
Kui Jumal tuleb su ellu, ei tahagi sa enam neid vanu asju teha,
vaid sa tahadki elada Talle ja sa igatsed Ta järele.
Su süda igatseb Ta järele
ja sa tahad elada Talle meelepärast elu.
See on see, mis juhtub, kui koged uuestisündi
ja sinust saab uus loodu Kristuses.
Kui keegi me vaatajaist soovib seda samuti kogeda,
siis tehke nii nagu Gilbert tegi.
Ta läks kirikusse ja võttis Jeesuse oma ellu vastu.
Samas ei pea selleks isegi kirikusse minema.
Kus iganes sa praegu oled - oma kodus, hotellitoas vms.,
kummarda oma pea just praegu
ja palu minu järel järgmine palve.
Kummarda oma pea ja palu järgmist:
"Jeesus."
Ütle koos minuga ja mõtle seda kogu oma südamest:
"Jeesus,
ma olen patune
ja ma tean, et Sa surid patuste eest.
Sa surid ka minu eest.
Nii tahan pöörduda just praegu oma patust
ja eluviisist, mis on vale.
Tahan sellest hetkest alates elada vaid Sulle.
Tänu Sulle Jeesus, et oled kuulnud mu palvet
ja tänu, et oled tulnud mu südamesse.
Olen sellest hetkest alates nüüd Sinu.
Tänu Sulle Issand! Aamen."
See on see, kuidas kõik algab.
Igaüks, kes on Kristuses, on uus loodu.
Võta meiega ühendust ja anna teada, kui võtsid Jeesuse oma ellu vastu.
Meil oleks hea meel kuulda sellest võrratust uudisest.
See on ka oluline, et tunnistaksid oma suusõnadega,
et usud, et Jeesus on Issand ja et Jumal äratas Ta surnuist üles.
Milline imeline uudis!
Taeva inglid rõõmutsevad selle üle, mida just äsja tegid.
Sõna Terryle.
Järgmisena lugu profipesapallurist,
kelle vigastus ähvardas lõpetada ta karjääri.
Mängijaid on ju küllaga,
mistõttu kui su vigastus päevavalgele tuleks,
võib see sulle kiiresti minna su töö maksma.
Vaadake, kuidas see pesapallur sai üleloomulikult terveks.
Kõigest peagi lähemalt.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Meenuta korraks, mis tunne oli olla laps.
Sa uskusid kõike, mida sulle räägiti
ja tundus, et maailm on täis lõputuid võimalusi.
Milliseid lugusid aga orvud või riskiga orvuks jääda, usuvad?
Usume, et ainuüksi Piibel räägib lugu, mis on väärt uskumist.
Usume, et igal lapsel peaks olema võimalus unistada
ja pöörata kõik oma väljakutsed võimalusteks.
Et tal oleks võimalus seista Jumala tõotustel
ja teada oma kohta maailma suurimas loos.
Neil on veel kogu elu ees.
Maailm täis lõputuid võimalusi on nende ees valla.
Nad otsivad lugu, mida uskuda
ja meie jagame seda neile.
Haridus, toiduabi, jüngerdamine kogukonna muutmine
Perede eest hoolitsemine ja inimkaubanduse vastu võitlemine
Kas liitud meiega?
Jagades armastust ja lootust
Organisatsioon "Orvu tõotus"
Derrek on elanud välja oma unistust mängides profi tasandil pesapalli.
Samas ta teab, et mängijaid on jalaga segada
ja kui viga saad, oled kiiresti asendatav.
Nii hoidiski Derrek oma puusavigastust enda teada,
palvetades läbi valu.
Kui aga valu muutus väljakannatamatuks,
vajas ta lausa meeleheitlikult vastust.
Derrek elas 27-aastaselt välja oma lapsepõlve unistust.
Hakkasin mängima juba 6-aastaselt,
teades juba siis, et tahan saada profi tasemel pesapalli mängijaks.
Kogesin, et see on Jumala kutse ja selleks olen ma sündinud.
Derekil oli parasjagu 7. hooaeg käimas,
kui ta parem puus hakkas valu tegema.
Valu muutus üha hullemaks ja hullemaks,
kestes umbes 8 kuud.
Söötjana sõltus Derek paljuski oma kiirusest,
mida valu nüüd maha võttis.
Ta jätkas siiski mängimist, rääkimata kellelegi oma vigastusest.
Mängijaid on palju ja kui kuuldaks su vigastusest,
võib see sulle su töö maksma minna.
Samas näris mul pidevalt kuklas, et olukord on halb,
ma pole sellest treeneritele rääkinud
ja ma pole oma parimas vormis.
See kõik oli vägagi närvesööv.
Kord peale üht rasket mängu läks Derek oma hotellituppa
ja teadis, et ta ei suuda enam selliselt läbi valu mängida
ja et sellest võib saada nii ta hooaja kui karjääri lõpp.
Olin meeleheitel ja ütlesin:
"Jumal, kui Sa ei sekku, pean suveks koju sõitma."
Oli 2 varianti: kas Jumal teeb midagi või ma saan suure jama kaela.
Panin teleka mängima, ja nägin "Klubi 700" saadet,
mida olin varemgi näinud.
Ajastus oli täiuslik!
Gordon ja Terry hakkasid saates palvetama.
Kellelgi on probleeme parema puusaga
ja sul on liigeste hõõrdumine.
Jumal taastab su puusaliigese
ja kõrvaldab kogu valu ning ebamugavustunde.
Kogesin, kuidas Jumala vägi hakkas mu puusas liikuma.
"Lihtsalt võta see vastu, Jeesuse nimel."
Sel hetkel teadsin, et see on tõesti sõna Jumalalt
ja et see on mulle.
Valu oli järgmiseks päevaks sisuliselt kadunud
ja pooleteise päeva pärast oli juba väga hea.
Puus ei käinud enam liigesest välja
ja polnud ka mingit hõõrdumist.
Nii järgmine mäng kui kogu ülejäänud hooaeg
oli Derreki jaoks valuvaba.
See oli suur asi, et sain hooaja lõpetatud.
Küsimus pole vaid minus,
aga ma tahan mängida parimal moel ka oma pere nimel.
Tänu sellele edukale hooajale
on Derreki karjäär läinud vaid tõusuteed.
Ta kasutab igat võimalust,
et tunnistada oma fännidele ja tiimiliikmetele
Jumala tervendavast väest.
Me võime paluda kas suuri või väikesi asju
ja seda ma ka teen, paludes ühtlasi ka imesid.
Kuniks austame Jumalat kõigis neis asjus,
tuues kogu au vaid Talle,
teeb ka Jumal suuri asju me eludega.
Jumala jaoks on me väiksedki palved suured.
Ta teab igat juuksekarva su peas ja kõike muudki su kohta.
Ta teab su mõtteid veel enne, kui neid mõeldagi jõuad.
Nii teab Jumal ka su tänaseid vajadusi.
Mõtlesid ehk nähtud loo ajal:
"Ma vajaks ka nii väga Jumala puudutust oma olukorras.
Vajan tervenemist, purunenud suhtest taastumist,
sõltuvusest vabanemist."
Jumal teab kõiki neid asju ja on olemas su jaoks.
Tahame julgustada sind teistegi palvevastustega,
aga samas ka palvetada su eest.
Gail kirjutab: "Tähistasin nädal tagasi
oma aasta tagasi toimunud tervenemist,
mil Jumal tervendas mu läbi "Klubi 700" saate.
Üks saatejuhtidest ütles palves: "Kellelgi on õlaliigesega probleeme."
Mõtlesin: "Minul!" ja panin oma käe parema õla peale.
Saatejuht käskis käe üles tõsta, öeldes, et siis valu kaob
ja valu tõesti kaduski.
Arst oli mulle paar kuud varem öelnud,
et pean treenima oma kätt 3 x nädalas
ja venitama seda iga päev.
Aasta on möödas, kuid ma pole seda kordagi teinud.
Suur tänu teile!"
Tänu Jumalale!
Fred kirjutab millestki, mis juhtus vaid paar päeva tagasi.
"Terry sai möödunud nädalal tunnetusesõna
mu tervisehädade kohta.
Sh artriit kätes ja valud nii seljas kui mõlemas puusas.
Võttes kõik kuuldu omaks,
suutsin suruda vasaku käe sõrmed kokku,
mida polnud saanud teha aastaid.
Puusavalu kadus samuti
ja üle aastakümnete saan ma taas valuvabalt selili magada.
Tänu Jumalale!"
Kujuta vaid ette aastakümnete pikkust valu,
mis korraga kaob.
Jumal teadis seda meest, kuigi sina ju ei teadnud teda?
Ei tea siiani.
Tahame tänagi palvetada teie eest, sest miski pole võimatu.
Jumal, keda teenime, on nii palju kõrgem üle kõige maise.
Ta on loonud nii taeva ja maa kui päikese, kuu ja tähed.
Tema on loonud elu
ja nii pole Tema jaoks mingi probleem tervendada oma looduid.
Jumal teab isegi igat viimset kui juuksekarva su peas.
Me liidame nüüd Terryga palveks käed
ja palvetame te eest, uskudes Jumala vastuseid.
Tema jaoks pole miski võimatu.
Isa, aitäh, et Sinu jaoks pole miski võimatu,
vaid Jumala jaoks, keda teenime, on kõik võimalik.
Kellelgi on hullu valu tegev kaelavigastus.
Su selgroog on osaliselt artriitiline ja see põhjustab sulle hullu valu.
Kuid sa koged praegu, kuidas kui elektrilöök läbistab sind
ja sa oled terve Jeesuse nimel.
Liiguta oma kaela ja võta vastu oma tervenemine.
Kellelgi on olnud peavigastus ja arstid tahavad uurida su aju esiosa.
Ära karda, sest Jumal on sinuga ja kõik saab taastatud ning korda.
Kellelgi on kõri paistes.
Tundub, et see on seotud kilpnäärmega.
Pane oma käsi selle peale ja see paistetus kaob Jeesuse nimel.
Isa, me palume, et vastaksid me vaatajate palvetele.
Sa kuuled miljardite inimeste palveid üle maailma.
Me ei mõista, kuidas see üldse võimalik on,
aga me teame, et on.
Seetõttu palume, et aitaksid oma rahvast täna
ja õnnistaksid neid oma pühal nimel.
Aamen ja aamen.
Järgmisena aga vastused teie küsimustele.
Keegi kirjutab:
"Jutlustaja, keda imetlesin, hukkus autoõnnetuses.
Keegi ütles, et kui ta olnuks tõeline jumalamees,
poleks seda juhtunud.
Mida teie arvate?"
Olge siis peagi valmis vastusteks oma küsimustele.
RÕÕM - PÜÜA SEE KINNI!
Terekest! Kas see töötab?
Tere lapsed!
Kas teile mängud meeldivad?
Aga asjade avastamine?
Meeldivad või?
Siis meeldib teile ka see!
Tasuta "Superraamatu" piibliäpp!
Saate mängida mänge,
vaadata videosid,
leida vastuseid oma küsimustele
ja palju enamat.
Tasuta "Superraamatu" piibliäpp.
Rucia on 3 lapsega üksikema,
kes samas hoolitseb ka omaenda ema eest.
Nii ei teadnud ta sissetuleku kaotades, mida peale hakata.
Kuniks ta kohtas "Operatsioon õnnistus" meeskonda.
Rucia polnud kindel,
miks ta paat oli uppunud Amazonase madalasse vette
ta enda kodu lähedal.
Eelmine õhtu oli paadiga veel kõik korras.
Nägin järgmine päev, et mu paat oli põhja läinud.
Rucia oli aastatega pidevalt putitanud oma vana puidust paati,
sest ta pakkus sellega rahvale taksopaadi teenust mööda jõge.
Peale seda, kui mees ta maha jättis,
oli see ta ainus sissetulek,
et kanda hoolt oma 3 lapse ja elatunud ema eest.
Nüüd aga polnud ta paadist enam midagi järgi.
Mõtlesin: "Kuidas ma seda enam kasutada saaks?"
Olin täiega meeleheitel.
Kuulsime Rucia olukorrast tänu ta poja eelkoolile,
mida toetab "Operatsioon õnnistus".
Esmalt viisime perele hädavajaliku hulga toitu.
Seejärel aga palkasime kohaliku paadimeistri
ehitama Ruciale uue paadi.
Milline kergendus ja rõõm!
Nüüd saan uue paadi abil katta oma laste vajadusi.
Rucia on nüüd hõivatum, kui eales varem
ja ta uus paaditakso on alati kliente täis.
Aitäh teile ilusa, uue paadi eest!
Olen tõeliselt õnnelik.
Maailmas on nii palju vajadusi
ja inimesed pingutavad kõige täiega, et kuidagigi ellu jääda.
Rucia kannab hoolt nii oma laste kui ema eest
ja tal on vaid üks võimalus, kuidas seda teha.
Võite siis vaid ette kujutada ta meeleheidet,
kui ta paat oli hävinud.
Siis aga sekkusite teie - Klubi 700 liikmed, olukorda
kinkides talle väga praktiliselt lootust nii tänaseks kui homseks.
Suur tänu teile!
Nüüd aga valmis küsimusteks?
Teeme ära!
Üks vaataja kirjutab:
"Üks jutlustaja, keda imetlesin, hukkus autoõnnetuses.
Keegi ütles, et kui ta olnuks tõeline jumalamees,
poleks sellist asja juhtunud,
viidates, et Piiblis olevad jumalasulased
surid kõik loomulikku surma.
Mind on see tohutult häirinud, mistõttu tahaks kuulda tee arvamust."
See ei vasta tõele.
Jeesus ütles Peetrusele, et kui too vanaks jääb,
seovad inimesed ta kinni ja viivad sinna, kuhu ta ei taha minna.
Räägitakse, et Peetrus löödi pea alaspidi risti.
Arvatakse, et apostel Paulusel löödi Rooma vanglas pea maha.
Nimekiri märtritest, kes on kannatanud Jumala nimel,
on lõputu.
Heebrea kiri räägib usklikest, kelle loomad kiskusid lõhki
või keda heideti tulle.
Kõikvõimalikud kannatused ja piin.
Kristlaseks olemine ei päästa meid elu ootamatuste eest.
Kuna oleme kõik surelikud, võib meid tabada kõikvõimalikke asju.
See on ju ilus mõte, et kui oled jumalakartlik inimene,
siis sinuga ei juhtu kunagi midagi halba
ja sa sured vaid loomulikku surma,
kuid see pole üldse piibellik.
Sel juhul hakkaks kõik usklikuks.
Vaataja kirjutab: "Olen viimased paar kuud
kannatanud tõsise hirmu ja ärevushoogude käes,
paludes pidevalt, et kõik oleks jälle normaalne.
Tundsin enda pärast pikka aega häbi ja lõpetasin Piibli lugemise.
Tahaksin nii väga elada hirmuta.
See hoiab mind eemal asjadest, mida peaksin nautima
nagu näiteks sõpradega koos olemine.
Kas Jumal saab kõrvaldada mu hirmu?"
Siinkohal kaks asja.
Esiteks ütleb Piibel, et täiuslik armastus ajab hirmu välja.
Teiseks aga on oluline olla teadlik hirmu vaimust,
kelle saab välja ajada oma suusõnade kaudu.
Peate ütlema: "Ma käsin sul lahkuda Jeesuse nimel
ja lasta mind vabaks!"
Samas tuleb mässida end Jumala armastusse.
Ärge laske hirmudel, vaid Jumala armastusel haarata end.
Las Tema täiuslik armastus täita teid, sest see ajab ka hirmu välja.
Susan küsib: "Palun andke nõu, kuidas vabaneda krediitkaardi võlast?
Mu mehel oli 4. staadiumi vähk
ja samas on meil 35 000¤ krediitkaardi võlga.
Kellelt võiksin paluda abi?"
Ei oskagi öelda, keda abi osas usaldada,
aga kui teil on mingitki sissetulekut,
hakake sellest kasvõi väikeste osade kaupa
võlga tagasi maksma.
Lisaks sellele tasuks rääkida ka pangaga
ja öelda, et teil on probleem.
Küsige, kas seda võlga oleks kuidagigi võimalik kahandada
ja vaadake, kas nad oleks nõus.
On lausa hämmastav, mida vahel raskustes olevate inimeste aitamiseks
ära ei tehta.
Mitte kõik pangad pole koletised ja valmis inimesi hävitama.
Öelge, et vajate abi ja vaadake, kas nad on nõus aitama.
Võite paluda ka kellelgi teisel teha seda teie eest
või siis teha seda ise.
Inimesed ei tea tihti, et oma olukorda selgitades
ollakse valmis koostööks.
Jah, Maksuamet on see, kes võtab meilt palju,
aga laenuandjatel on samas mingid oma puhvrid,
mis katavad nö "kaduma läinud" vara.
Nad teevad seda, nii et proovige!
Lõpetuseks aga Psalmid 68:19:
"Tänu olgu Issandale!
Päevast päeva kannab meie koormat Jumal, kes on meie pääste."
Aitäh, et olite meiega ja kõike head meie kõigi poolt!
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50. AASTAT
Kui vajad rääkida kellegagi, kes hoolib,
on me telefoninõustajad valmis vastama su kõnele,
nii et helista juba täna!
Tõlge: Anne-Ly Raukas